PMIndiaData/PMIndiaSum huggingface dataset:
గ‌ణేష్ చ‌తుర్థి సంద‌ర్భంగా ప్ర‌జ‌ల‌కు శుభాకాంక్ష‌లు తెలిపిన ప్ర‌ధాని మోదీ

గ‌ణేష్ చ‌తుర్థి సంద‌ర్భంగా ప్ర‌ధాన మంత్రి శ్రీ న‌రేంద్ర‌మోదీ ప్ర‌జ‌ల‌కు శుభాకాంక్ష‌లు తెలిపారు. “ఈ వినాయకచవితి పర్వదినం సంద‌ర్భంగా శ్రీ గ‌ణేష్ మ‌హ‌రాజ్ మ‌నంద‌రికి ఆనందాన్ని, స‌మృద్దిని క‌లిగించాలని కోరుకుంటున్నాను, అని ప్ర‌ధాని తన సందేశంలో పేర్కొన్నారు.
ప్ర‌ధాన మంత్రి పశ్చిమ బెంగాల్ లో తొక్కిసలాట లో ప్రాణనష్టం వాటిల్లడం పట్ల దు:ఖం వ్యక్తం చేశారు; రూ.2 లక్షల అనుగ్రహపూర్వక చెల్లింపునకు ఆమోదం తెలిపారు

ప్ర‌ధాన మంత్రి శ్రీ న‌రేంద్ర మోదీ పశ్చిమ బెంగాల్ లో జరిగిన తొక్కిసలాట ఘటనలో ప్రాణనష్టం వాటిల్లడం పట్ల దు:ఖం వ్యక్తం చేశారు. “పశ్చిమ బెంగాల్ లో జరిగిన తొక్కిసలాట ఘటనలో ప్రాణనష్టం వాటిల్లడం నన్ను దు:ఖితుడిని చేసింది. మృతుల బాధలో నేను పాలుపంచుకొంటున్నాను. పశ్చిమ బెంగాల్ లో జరిగిన తొక్కిసలాట ఘటనలో గాయపడిన వారి కోసం ప్రార్థిస్తున్నాను. వారు త్వరగా కోలుకోవాలిగాక” అని ప్రధాన మంత్రి తన సందేశంలో పేర్కొన్నారు. ఈ తొక్కిసలాట లో మరణించిన వారి దగ్గరి బంధువులకు రూ.2 లక్షలు, గాయపడిన వారికి రూ.50,000 వంతున పిఎమ్ఎన్ఆర్ఎఫ్ నుండి అనుగ్రహ చెల్లింపులు చేయడానికి కూడా ప్రధాన మంత్రి ఆమోదం తెలిపారు.
యుకె ప్రధాని గా శ్రీ రుషి సునక్ ఎన్నికైన సందర్భం లో ఆయన కు అభినందనలుతెలియ జేసిన ప్రధాన మంత్రి

శ్రీ రుషి సునక్ యునైటెడ్ కింగ్ డమ్ కు తరువాతి ప్రధాని అయినందుకు గాను ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలిపారు. ప్రధాన మంత్రి ఒక ట్వీట్ లో – ‘‘శ్రీ @RishiSunak , మీకు ఇవే స్నేహపూర్ణమైనటువంటి అభినందన లు. యుకె కు మీరు ప్రధాని అయ్యారు; మరి ప్రపంచ అంశాల లో మరియు రోడ్ మేప్ 2030 ని అమలు పరచే అంశాల లో మనం కలసి పని చేయాలి అని నేను ఆశ పడుతున్నాను. యుకె లోని భారతీయుల కు ఒక ‘జీవిత సేతువు’ గా ఉన్న వ్యక్తి కి దీపావళి తాలూకు ఇవే ప్రత్యేక శుభాకాంక్షలు. మనం మన యొక్క చారిత్రిక సంబంధాల ను ఒక ఆధునిక భాగస్వామ్యం రూపం లోకి మార్చుకోవడం లో సమర్థులం అగుదుము గాక.’’ అని పేర్కొన్నారు.
ప్ర‌ధానితో సూఫీ పండిత ప్ర‌తినిధుల స‌మావేశం

సూఫీ ఆధ్యాత్మిక వేత్త‌లు ప్ర‌వ‌చించిన ఆద‌ర్శాలు భార‌తీయ‌ సంప్ర‌దాయ‌ విలువ‌ల్లో ఒక విడ‌దీయరాని భాగ‌మ‌ని, భార‌త దేశాన్ని బ‌హుళ సాంస్కృతిక స‌మ్మేళ‌నంగా రూపొందించ‌డంలో ఇవి కీల‌క పాత్ర పోషించాయ‌ని ప్ర‌ధాన మంత్రి శ్రీ న‌రేంద్ర మోదీ అన్నారు. దేశంలోని విభిన్న ప్రాంతాల‌కు చెందిన 40 మంది బ‌రే ల్వీ సూఫీ పండితులు ఈ రోజు సాయంత్రం ప్ర‌ధాని న‌రేంద్ర మోదీని క‌లుసుకున్నారు. ఈ సంద‌ర్భంగా ప్ర‌ధాని మాట్లాడుతూ… తీవ్ర‌వాద శ‌క్తులు సూఫీ ఆద‌ర్శాల‌ను, సిద్ధాంతాల ను బ‌ల‌హీన ప‌ర‌చ‌డానికి ప్ర‌య‌త్నిస్తున్నాయ‌ని పేర్కొన్నారు. ఈ శ‌క్తుల‌ను సామాజిక మీడియాతో పాటు ఇత‌ర వేదిక‌ల ద్వారా సూఫీ పండితులు ఎదుర్కోవాల‌ని, త‌ద్వారా తీవ్ర‌వాద సిద్ధాంతాలు భార‌త్‌లో వేళ్లూనుకోకుండా చూడాల‌ని పిలుపునిచ్చారు. సూఫీ త‌త్వం ఎక్క‌డెక్క‌డ అభివృద్ధి చెందినా కూడా చెడును దూరంగా ఉంచుతూ త‌న‌ను తాను విస్త‌రింప‌చేసుకుంద‌ని పేర్కొన్నారు. కేంద్ర ప్ర‌భుత్వం ప్రారంభించిన నైపుణ్యాల అభివృద్ధి ప‌థ‌కాలు, కార్య‌క్ర‌మాల‌ను పూర్తి స్థాయిలో ముస్లింలు వినియోగించుకోవాల‌ని ప్ర‌ధాని సూచించారు. సూఫీ ప్ర‌తినిధులు లేవ‌నెత్తిన వ‌క్ఫ్ ఆస్తుల‌కు సంబంధించిన అంశాల‌ను ప‌రిశీలిస్తామ‌ని మోదీ హామీ ఇచ్చారు. మ‌న దేశంలోని ప్ర‌తి రాష్ట్రంలో సూఫీ సంస్కృతి, సంగీతాన్ని త‌గిన విధంగా ప్రోత్స‌హించాల‌న్నారు. అంత‌కుముందు ప్ర‌ధానితో సూఫీ పండితులు మాట్లాడుతూ.. ఇస్లాం విద్వేషాన్ని, తీవ్ర‌వాదాన్ని బోధించ‌ద‌ని చెప్పారు. ప్ర‌ధాన మంత్రి తో భార‌తీయ ముస్లింలకు సత్సంబంధాలు నెల‌కొన‌కూడ‌ద‌ని కొన్ని శ‌క్తులు కోరుకుంటున్నాయని వారు ఆందోళ‌న వ్య‌క్తం చేశారు. ఇప్ప‌టి వ‌ర‌కు అమ‌లైన విచ్ఛిన్న‌క‌ర‌ ఓటు బ్యాంక్ రాజ‌కీయం వ‌ల్ల ముస్లింలు మ‌ధ్య‌వ‌ర్తుల ద్వారా ప్ర‌భుత్వంతో సంప్ర‌దింపులు జ‌రిపే ప‌రిస్థితి నెల‌కొంద‌న్నారు. కానీ ఇప్పుడు ముస్లింల‌తో పాటు భార‌తీయ ప్ర‌జ‌లంద‌రితోనూ ప్ర‌ధాన మంత్రి ప్ర‌త్య‌క్ష సంబంధాల‌ను క‌లిగి ఉండాల‌ని తాము కోరుకుంటున్నామ‌న్నారు. కులం, సామాజిక వ‌ర్గం, మ‌తంతో సంబంధం లేకుండా ప్ర‌జ‌లంద‌రి అభివృద్ధి కోసం ప‌నిచేయాల‌ని ప్ర‌ధానిని వారు కోరారు. ఇస్లాం పేరుతో విస్త‌రిస్తున్న ఉగ్ర‌వాదం ప్ర‌పంచ వ్యాప్తంగా శాంతికి ప్ర‌మాదాన్ని తీసుకొస్తుంద‌ని సూఫీ పండితులు స్ప‌ష్టం చేశారు. సామాజిక‌, ఆర్థిక‌, రాజ‌కీయ కార‌ణాల‌తో జిహాద్ ను ప్రోత్స‌హిస్తున్న శ‌క్తుల‌ను అడ్డుకోవ‌డానికి త‌క్ష‌ణం చ‌ర్య‌లు చేప‌ట్టాల్సిన అవ‌స‌రం ఉంద‌న్నారు. ఐ.ఎస్.ఐ.ఎస్‌., అల్ ఖైదా వంటి సంస్థ‌లు ఇస్లాం మార్గానికి ప్రాతినిధ్యం వ‌హించ‌డం లేద‌ని, ముస్లింల‌లో చైత‌న్యం తీసుకురావాల్సిన అవ‌స‌రం ఉంద‌న్నారు. సూఫీ ఆలోచ‌న విధానాన్ని, సంస్కృతిని భార‌త దేశంలో పెంపొందించ‌డానికి వీరు ప‌లు సూచ‌న‌లు చేశారు. సూఫీ ప‌ర్యాట‌క స్థలాల అభివృద్ధి , సూఫీ పుణ్య క్షేత్రాల పున‌రుద్ధ‌ర‌ణ వంటి చ‌ర్య‌లు చేప‌ట్టాల‌ని కోరారు. ప్ర‌తినిధి బృందంలో ఉన్న స‌భ్యులు.
రేపు చండీగ‌ఢ్‌, ఉత్త‌రాఖండ్ లో ప్ర‌ధాన మంత్రి ప‌ర్య‌ట‌న‌

ప్ర‌ధాన మంత్రి శ్రీ న‌రేంద్ర మోదీ రేపు చండీగ‌ఢ్ లో ప‌ర్య‌టిస్తారు. చండీగ‌ఢ్ విమానాశ్ర‌యంలో నూత‌న పౌర విమాన ట‌ర్మిన‌ల్‌ను ఆయ‌న ప్రారంభిస్తారు. పోస్టు గ్రాడ్యుయేష‌న్ ఇన్ స్టిట్యూట్ ఆఫ్ మెడిక‌ల్ ఎడ్యుకేష‌న్‌, రీసెర్చ్ 34వ స్నాతకోత్స‌వంలో పాల్గొంటారు. చండీగ‌ఢ్‌లో నూత‌న గృహ ప‌థ‌కాన్ని ప్రారంభిస్తారు. అనంత‌రం సెక్ట‌ర్ -25లో జ‌రిగే బ‌హిరంగ స‌భ‌లో ప్ర‌సంగిస్తారు. అదే రోజు సాయంత్రం ఉత్త‌రాఖండ్‌లోని స్వామి ద‌యానంద స‌ర‌స్వ‌తి ఆశ్ర‌మాన్ని ప్ర‌ధాన మంత్రి సంద‌ర్శిస్తారు.
ఢిల్లీ లో ఉన్నత న్యాయస్థానం ఏర్పాటై 50 ఏళ్లయిన సందర్భంగా జరిగిన వార్షికోత్సవానికి హాజరైన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు ఢిల్లీ లో ఉన్నత న్యాయస్థానం ఏర్పాటై 50 ఏళ్లయిన సందర్భంగా జరిగిన వార్షికోత్సవానికి హాజరయ్యారు. ఢిల్లీ ఉన్నత న్యాయస్థానంతో గత అయిదు దశాబ్దాలకు పైబడి సంబంధం ఉన్న వారందరి సేవలను ఆయన ప్రశంసించారు. ఈ సందర్భంగా ఆయన సంబంధితులందరూ వారికి అప్పగించిన బాధ్యతలను భారతదేశ రాజ్యాంగానికి అనుగుణంగా నెరవేర్చాలన్నారు. అక్టోబరు 31వ తేదీ సర్దార్ పటేల్ జయంతి కూడా అని ప్రధాన మంత్రి గుర్తుచేస్తూ, సర్దార్ పటేల్ ఒక న్యాయవాది అని, ఆయన తన జీవనాన్ని దేశ సేవ కోసం అంకితం చేశారన్నారు. అఖిల భారత సివిల్ సర్వీసుల స్థాపన సహా సర్దార్ పటేల్ చేసిన సేవలను ఆయన గుర్తుకు తెచ్చారు. వివాదాల పరిష్కారానికి ఉద్దేశించిన ప్రత్యామ్నాయ యంత్రాంగాలకు బలాన్ని ఇస్తున్నందుకు గాను న్యాయవాద వృత్తి నిపుణులను ప్రధాన మంత్రి అభినందించారు. న్యాయ వ్యవస్థ ఎదుట నిలుస్తున్న కొత్త కొత్త సవాళ్లను గురించి ఆయన ప్రస్తావిస్తూ, భవిష్యత్తు ను దృష్టిలో పెట్టుకొని ఒక మార్గసూచీని సిద్ధం చేయాలని పిలుపునిచ్చారు.
ప్ర‌ధాన మంత్రి కింగ్ డ‌మ్ ఆఫ్‌ సౌదీ అరేబియా కు బ‌య‌లుదేరి వెళ్ళే ముందు విడుద‌ల చేసిన ప్ర‌క‌ట‌న‌

నేను 2019వ సంవ‌త్స‌రం అక్టోబ‌ర్ 29వ తేదీ నాడు కింగ్ డ‌మ్ ఆఫ్ సౌదీ అరేబియా కు ఒక రోజు ఆధికారిక సందర్శన నిమిత్తం వెళ్తున్నాను. రియాద్ లో జ‌రుగుతున్న మూడో ఫ్యూచ‌ర్ ఇన్వెస్ట్ మెంట్ ఇనీశియేటివ్ ఫోర‌మ్ తాలూకు స‌ర్వ స‌భ్య స‌ద‌స్సు కు హాజ‌రు కావాలంటూ సౌదీ అరేబియా రాజు శ్రీ సల్ మాన్ బిన్ అబ్దులజీజ్‌ అల్-సౌద్ ఆహ్వానించిన మీద‌ట ఈ సందర్శన సాగుతున్నది. నేను రియాద్ ను సంద‌ర్శ‌ించే కాలం లో, సౌదీ అరేబియా రాజు తో ద్వైపాక్షిక చ‌ర్చ‌ల లో పాలు పంచుకొంటాను. ఉభ‌య ప‌క్షాల ప్ర‌యోజ‌నాలు ముడివ‌డి ఉన్నటువంటి ప్రాంతీయ అంశాల పైన మ‌రియు ప్ర‌పంచ అంశాల పైన, అలాగే ద్వైపాక్షిక స‌హ‌కారాని కి సంబంధించిన ప‌లు అంశాల పైన సౌదీ అరేబియా యువ‌రాజు శ్రీ మొహమ్మద్ బిన్ సల్ మాన్ ను కూడా నేను కలుసుకొని ఆయన తో చ‌ర్చలు జరుపుతాను. సౌదీ అరేబియా మ‌రియు భార‌త‌దేశం చాలా కాలం గా సన్నిహితమైనటువంటి మరియు మైత్రిపూర్వ‌కమైనటువంటి సంబంధాల ను నెరపుతూ వ‌స్తున్నాయి. భార‌త‌దేశం యొక్క శ‌క్తి అవ‌స‌రాల ను తీర్చడం లో సౌదీ అరేబియా అతి పెద్ద మ‌రియు విశ్వ‌స‌నీయమైన స‌ర‌ఫ‌రాదారు దేశాల లో ఒకటి గా ఉన్నది. యువ‌రాజు 2019వ సంవ‌త్స‌రం ఫిబ్ర‌వ‌రి లో న్యూ ఢిల్లీ ని సంద‌ర్శించిన సంద‌ర్భం లో భార‌త‌దేశం లోని ప్రాధాన్య రంగాల లో 100 బిలియ‌న్ యుఎస్ డాల‌ర్ కు మించిన పెట్టుబ‌డుల పట్ల వచన బద్ధత ను వ్య‌క్తం చేశారు. సౌదీ అరేబియా తో ద్వైపాక్షిక స‌హ‌కారాని కి ఉద్దేశించిన ఇత‌ర ముఖ్య‌మైన రంగాల లో ర‌క్ష‌ణ‌, భ‌ద్ర‌త‌, వ్యాపారం, సంస్కృతి, విద్య, ఇంకా ప్ర‌జ‌ల కు ప్రజల కు మ‌ధ్య సంబంధాలు ఉన్నాయి. నా ప‌ర్య‌ట‌న కాలం లో, వ్యూహాత్మ‌క భాగ‌స్వామ్య మండ‌లి ఏర్పాటు కు కుదరగల ఒప్పందం ఇండియా-సౌదీ అరేబియా స్ట్ర‌టీజిక్ పార్ట్‌ నర్‌ శిప్ ను ఒక నూత‌న స్థాయి కి ఉన్న‌తీక‌రించ‌ గ‌లుగుతుంది. ఫ్యూచ‌ర్ ఇన్వెస్ట్‌మెంట్ ఇనీశియేటివ్ ఫోర‌మ్ లో పాల్గొని, భార‌త‌దేశం 2024వ సంవ‌త్స‌రం క‌ల్లా 5 ట్రిలియ‌న్ డాల‌ర్ విలువ క‌లిగిన ఆర్థిక వ్య‌వ‌స్థ గా ఆవిర్భ‌వించేందుకు క‌దం తొక్కుతున్న సంద‌ర్భం లో, గ్లోబ‌ల్ ఇన్వెస్ట‌ర్ ల‌కు భార‌త్ లో పెట్టుబ‌డి మ‌రియు వ్యాపార అవ‌కాశాలు పెరుగుతూ వ‌స్తున్నాయ‌న్న అంశాన్ని గురించి నేను ఉపన్యాసించనున్నాను.
గ్రామీణ అభివృద్ధి మంత్రిత్వ శాఖ లో కాన్ కరెంట్ ఇవాల్యుయేషన్ ఆఫీస్ ను ఏర్పాటు చేయాలన్న ప్రభుత్వ నిర్ణయాన్ని రద్దు చేసే ప్రతిపాదనకు  క్యాబినెట్  ఆమోదం

గ్రామీణ అభివృద్ధి మంత్రిత్వ శాఖ లో కాన్ కరెంట్ ఇవాల్యుయేషన్ నెట్ వర్క్ (సి ఇ ఎన్ ఇ టి) ని నిర్వహించేటందుకు కాన్ కరెంట్ ఇవాల్యుయేషన్ ఆఫీస్ (సి ఇ ఒ)ను ఏర్పాటు చేయాలని ప్రభుత్వం ఇంతక్రితం తీసుకున్న నిర్ణయాన్ని రద్దుచేయాలని కేంద్ర క్యాబినెట్ తాజాగా నిర్ణయించింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర క్యాబినెట్ స‌మావేశానికి అధ్య‌క్ష‌త వ‌హించారు. గ్రామీణాభివృద్ధి కార్యక్రమాలను ఇదివరకటి ప్రణాళిక సంఘానికి చెందిన ఇండిపెండెంట్ ఇవాల్యుయేషన్ ఆఫీస్ (ఐ ఇ ఒ) తో కలసి సి ఇ ఒ ఏకకాలిక మూల్యాంకనం చేపట్టాలని ప్రతిపాదించారు. ఈ నిర్ణయంతో గ్రామీణాభివృద్ధి కార్యక్రమాలకు సంబంధించి మూల్యాంకన అధ్యయనాలను నిర్వహించేటందుకు గ్రామీణ అభివృద్ధి మంత్రిత్వ శాఖ కు చెందిన ఎకనామిక్ అండ్ మానిటరింగ్ వింగ్ ను అవసరాలకు తగ్గట్టు పటిష్టపరచడానికి మార్గం సుగమం అవుతుంది.
చైనా, కొరియా, మంగోలియా, వియత్నాం ల ప్ర‌జ‌ల‌కు చాంద్ర‌మాన‌  నూత‌న సంవ‌త్స‌ర శుభాకాంక్ష‌లు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ చాంద్ర‌మాన‌ నూత‌న సంవ‌త్స‌ర వేడుక‌ల వేళ చైనా, కొరియా, మంగోలియా, వియత్నాం దేశాల ప్ర‌జ‌ల‌కు శుభాకాంక్ష‌లు తెలిపారు. “ప్ర‌పంచవ్యాప్తంగా ఉన్న చైనా మిత్రుల‌కు ఈ కొత్త సంవ‌త్స‌రంలో ఎంతో సంతోషం సొంతం కావాలి. వాన‌ర సంవ‌త్స‌రం మీ జీవితాల‌లో ఆనందాన్ని, ఐశ్వ‌ర్యాన్ని ప్ర‌సాదించాల‌ని కోరుకుంటున్నాను. ప్రియ‌మైన కొరియా స్నేహితులారా.. మీకు అంద‌రికీ సివోలాల్ శుభాకాంక్ష‌లు. రాబోయే న‌వీన సంవ‌త్స‌రం మీకు మంగ‌ళ‌ప్ర‌దం కావాల‌ని ఆశిస్తున్నాను. మంగోలియాలో నివ‌సించే అపురూప ప్ర‌జ‌లారా.. మీకు ఇవే స‌గాన్ సార్ శుభ‌కామ‌న‌లు. నూత‌న సంవ‌త్స‌రం మీకు ఆనందాన్ని, ఆరోగ్యాన్ని, సౌభాగ్యాన్ని అందించాలి గాక‌. వియ‌త్నాం నివాసుల‌కు ఇవే నా టెట్ శుభాకాంక్ష‌లు. ఈ సంవ‌త్స‌రం మీ కోసం ఉత్సాహాన్ని, సంప‌ద‌ల‌ను కొనితేవాలి అని కోరుకుంటున్నాను” అంటూ ప్ర‌ధాన మంత్రి ట్విట‌ర్ లో న‌మోదు చేసిన‌ త‌న సందేశాల‌లో పేర్కొన్నారు.
రాష్ట్ర అవతరణ దినం సందర్భంగా కర్ణాటక, కేరళ, మధ్య ప్రదేశ్, ఛత్తీస్ గఢ్, పంజాబ్ మరియు హరియాణా ల ప్రజలకు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ కర్ణాటక, కేరళ, మధ్య ప్రదేశ్, ఛత్తీస్ గఢ్, పంజాబ్ మరియు హరియాణా ల రాష్ట్ర అవతరణ దినం సందర్భంగా శుభకామనలు తెలిపారు. “ಕರ್ನಾಟಕ ಬಹಳ ಸುಂದರ ರಾಜ್ಯವಾಗಿದ್ದು, ಭಾರತದ ಪ್ರಗತಿಗೆ ಉತ್ತಮ ಕೊಡುಗೆ ನೀಡಿದೆ. ಕರ್ನಾಟಕ ರಾಜ್ಯೋತ್ಸವದ ಶುಭ ಸಂದರ್ಭದಲ್ಲಿ ರಾಜ್ಯದ ಜನತೆಗೆ ನನ್ನ ಶುಭಾಶಯಗಳು. കേരളത്തിലെ സഹോദരീസഹോദരന്മാർക്ക് കേരളപ്പിറവിയാശംസകൾ. സംസ്‌ഥാനം പുരോഗതിയുടെ കൂടുതൽ ഉയരങ്ങൾ താണ്ടട്ടെയെന്ന് ഞാൻ പ്രാർത്ഥിക്കുന്നു. వికాస పథంలో క్రమం తప్పక కొత్త మైలురాళ్లను అధిగమిస్తున్న మధ్య ప్రదేశ్ వాసులకు రాష్ట్ర అవతరణ దినోత్సవం సందర్భంగా అనేకానేక శుభాకాంక్షలు. ప్రకృతి సౌందర్యంతో సమృద్ధమైన మరియు అభివృద్ధి దిశగా దూసుకువెళ్తున్న ఛత్తీస్ గఢ్ రాష్ట్ర అవతరణ దినోత్సవం సందర్భంగా ఆ రాష్ట్ర ప్రజలకు హార్దిక శుభాభినందనలు. ਪੰਜਾਬ ਦੇ ਲੋਕਾਂ ਨੂੰ ਸੂਬੇ ਦੀ 50ਵੀਂ ਵਰੇਗੰਢ ਮੌਕੇ ਰਾਜ ਦਿਹਾੜੇ ਦੀਆਂ ਨਿੱਘੀਆਂ ਵਧਾਈਆਂ| ਆਉਂਦੇ ਸਾਲਾਂ ‘ਚ ਰਾਜ ਦੇ ਵਿਕਾਸ ਲਈ ਮੈਂ ਅਰਦਾਸ ਕਰਦਾ ਹਾਂ| పురోగతి బాటలో కొత్త కొత్త విజయాలను నమోదు చేస్తున్న హరియాణా ప్రజలకు స్వర్ణ జయంతి స్థాపన దివస్ సందర్భంగా ఇవే నా హృద‌యపూర్వక శుభాకాంక్షలు” అని ప్రధాన మంత్రి తన సందేశాలలో పేర్కొన్నారు.
న్యూ ఢిల్లీ లోని న‌జాఫ్‌గ‌ఢ్ లో 100 ప‌డ‌క‌లతో కూడినటువంటి సార్వ‌జ‌నిక ఆసుప‌త్రి నిర్మాణానికి మ‌రియు కార్య‌క‌లాపాల నిర్వ‌హ‌ణ కు ఆమోదం తెలిపిన మంత్రివ‌ర్గం

న్యూ ఢిల్లీ లోని న‌జాఫ్‌గ‌ఢ్ లో గ‌ల రూర‌ల్ హెల్త్ ట్రైనింగ్ సెంట‌ర్ (ఆర్‌హెచ్‌టిసి) లో సుమారు 95 కోట్ల రూపాయ‌ల అంచనా వ్య‌యంతో 100 ప‌డ‌క‌ల‌ సార్వ‌జ‌నిక ఆసుప‌త్రి ని నిర్మించేందుకు మ‌రియు కార్య‌క‌లాపాల నిర్వ‌హ‌ణ‌ కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఆ ప్రాంతంలోని 73 గ్రామాల‌లో నివ‌సిస్తున్న 13.65 ల‌క్ష‌ల మంది జ‌నాభా యొక్క అవ‌స‌రాల‌ను తీర్చ‌డం కోసం న‌జాఫ్‌గ‌ఢ్ లో 100 ప‌డ‌క‌లతో కూడిన ఆసుప‌త్రి ని రెండు సంవ‌త్స‌రాల లోప‌ల ఏర్పాటు చేయాల‌ని తలపెట్టారు. ఈ ఆసుప‌త్రిలో 30 మంది కి పైగా వైద్యులు మరియు 40 మంది న‌ర్సులతో వైద్యం, ప్ర‌సూతి సంబంధిత వైద్య‌ం, స్తీ రోగ శాస్త్రం & శిశు వైద్యం, ఇంకా శ‌స్త్ర చికిత్స‌ సేవ‌ల‌తో పాటు ఒక ర‌క్త‌నిధి, రోగ నిర్ణ‌య సేవ‌లు మ‌రియు సాధార‌ణ వైద్యం కోసం ఉద్దేశించిన అవుట్ పేషెంట్ విభాగం (ఒపిడి) స‌ర్జ‌రీ, దంత వైద్యం, ఇఎన్‌టి, నేత్ర వైద్యం, ఆడియోమెట్రీ, ఇంకా శిశు రోగుల సంరక్షణ ను సమకూర్చుతారు. వీరికి తోడుగా 50 మంది ఆరోగ్య సంర‌క్ష‌ణ తత్సంబంధిత సిబ్బంది ఈ ఆసుపత్రిలో ప‌ని చేస్తారు. ఈ ఆసుప‌త్రి స్థానికుల, ప్ర‌త్యేకించి దుర్బల వర్గాలైనటువంటి మ‌హిళ‌లు, బాల‌ల యొక్క వైద్య సంర‌క్ష‌ణ సేవ‌ల‌ను దీర్ఘకాలిక ప్రాతిప‌దిక‌న అందించగ‌లుగుతుంది. ఇది ఆ ప్రాంతంలో శిశువులకు మ‌రియు తల్లులకు అవసరమయ్యే సేవ‌లను, గాయాల బారిన ప‌డిన‌వారికి కావలసిన సంర‌క్ష‌ణను, ఇంకా మౌలికమైనటువంటి రోగ నిర్ణ‌య సేవలను, చికిత్స సంబంధిత సేవ‌లను, నివార‌క మ‌రియు స్వస్థతను కలిగించే సేవ‌ల‌ను అందించగలుగుతుంది. ఈ ఆసుప‌త్రి అన్ని విభాగాలతోను మరియు సరిపడ మానవ వనరులతోను 2020వ సంవ‌త్స‌రం మే నెల క‌ల్లా పూర్తి స్థాయి లో పనిచేయడం మొదలుపెడుతుందని ఆశిస్తున్నారు.
ఒక అభిమాని తయారు చేసిన వీడియో ను శేర్ చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఒక అభిమాని యొక్క ట్వీట్ ను శేర్ చేశారు. అందులో అహమదాబాద్ మెట్రో ప్రాజెక్టు యొక్క ఒకటో దశ ప్రారంభం సందర్భం లో ప్రధాన మంత్రి ఇచ్చిన ప్రసంగం తాలూకు పంక్తులు ఉన్నాయి. ఆ ట్వీట్ లో శేర్ చేసిన వీడియో లో ప్రధాన మంత్రి వందే భారత్ ఎక్స్ ప్రెస్ ప్రయాణాన్ని గురించి తన అనుభూతి ని వెల్లడిస్తున్నారు. ఒక అభిమాని ట్వీట్ ను ఉదాహరణ గా పేర్కొంటూ ప్రధాన మంత్రి – ‘‘కనెక్టివిటీ తోనే ప్రగతి, కనెక్టివిటి యే సమృద్ధి.’’ అని ట్వీట్ చేశారు.
కేదార్ నాథ్ను మరియు బద్రినాథ్ ను అక్టోబర్ 21వ తేదీ నాడుసందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022 అక్టోబరు 21వ తేదీనాడు ఉత్తరాఖండ్ ను సందర్శించనున్నారు. కేదార్ నాథ్ లో ఉదయం 8గంట ల 30 నిమిషాల కు శ్రీ కేదార్ నాథ్ దేవాలయం లో దైవ దర్శనం మరియు పూజ కార్యక్రమాలలో ఆయన పాలుపంచుకొంటారు. దాదాపు 9 గంటల వేళ లో కేదార్ నాథ్ రోప్ వే ప్రాజెక్టు కు ప్రధాన మంత్రి శంకుస్థాపన చేయనున్నారు. ఆ తరువాత ఆది గురు శంకరాచార్య సమాధి స్థలాన్ని ఆయన సందర్శించనున్నారు. మందాకిని ఆస్థా పథ్ మరియు సరస్వతి ఆస్థా పథ్ ల వెంబడి నిర్మాణం కొనసాగుతూ ఉన్న పనుల యొక్క పురోగతి ని ఉదయం ఇంచుమించు 9 గంట ల 25 నిమిషాల కు ప్రధాన మంత్రి సమీక్షించనున్నారు. తదనంతరం, ప్రధాన మంత్రి బద్రినాథ్ కు చేరుకొంటారు. అక్కడ సుమారు 11గంట ల 30 నిమిషాల కు శ్రీ బద్రినాథ్ దేవాలయం లో దైవ దర్శనం మరియు పూజా కార్యక్రమం లో ఆయన పాలుపంచుకుంటారు. మధ్యాహ్నం 12 గంటల వేళ లో నది ముఖం అభివృద్ధి పనుల లో పురోగతి ని ఆయన సమీక్షించనున్నారు. ఆ తరువాత మధ్యాహ్నం 12 గంట ల 30 నిమిషాల కు మాణా గ్రామం లో రహదారి మరియు రోప్ వే ప్రాజెక్టుల కు శంకుస్థాపన చేయనున్నారు. ఆ తరువాత మధ్యాహ్నం సుమారు 2 గంటల వేళ లో అరైవల్ ప్లాజా మరియు సరస్సు ల అభివృద్ధి పనుల లో పురోగతి ని ఆయన సమీక్షించనున్నారు. కేదార్ నాథ్ లో రోప్ వే దాదాపు గా 9.7 కిలోమీటర్ల పొడవు న ఏర్పాటు కానుంది. అది గౌరీ కుండ్ ను కేదార్ నాథ్ తో కలుపుతుంది. ఈ రెండు స్థలాల మధ్య ప్రయాణించడానికి ప్రస్తుతం 6-7 గంటలు పడుతున్నది కాస్తా ఈ రోప్ వే సాయం తో కేవలం 30 నిమిషాల కు తగ్గిపోనుంది. ఇక హేమ్ కుండ్ రోప్ వే గోవింద్ ఘాట్ ను హేమ్ కుండ్ సాహిబ్ తో కలుపుతుంది. ఇది సుమారు 12.4 కి.మీ. మేర ఏర్పాటవుతుంది. ప్రయాణ కాలం ఒక రోజు కు పైగా ఉన్నది కాస్తా దీని సాయంతో కేవలం 45 నిమిషాల కు తగ్గిపోనుంది. ఈ రోప్ వే ఘాంఢరియా ను కూడా కలుపుతూ సాగుతుంది. ఘాంఘరియా అనేది వేలీ ఆఫ్ ఫ్లవర్స్ నేషనల్ పార్కుకు ప్రవేశద్వారం గా ఉంది. దాదాపు గా 2430 కోట్ల రూపాయల మొత్తం వ్యయం తో అభివృద్ధి పరచనున్న ఈ రోప్ వే లు పర్యావరణ అనుకూలమైన పద్ధతి లో రవాణా మాధ్యమం గా ఉంటూ, సురక్షితమైనటువంటి మరియు స్థిరమైనటువంటి రవాణా సౌకర్యాన్ని అందించనున్నాయి. మౌలిక సదుపాయాల పరంగా చూసినప్పుడు వీటిని ప్రధానమైనటువంటి అభివృద్ధి పనులు గా పేర్కొనవచ్చును. ఈ ప్రాజెక్టు లు ధార్మిక పర్యటన కు ధన్నుగా నిలవబోతున్నాయి. ఈ ప్రాజెక్టు లు ఆ ప్రాంతం లో ఆర్థిక అభివృద్ధి కి ఊతాన్ని ఇవ్వనున్నాయి. అంతేకాకుండా అనేక ఉపాధి అవకాశాల కల్పన కు కూడా ను తోడ్పడనున్నాయి. ఈ యాత్ర లో భాగం గా దాదాపు గా 1000 కోట్ల విలువ కలిగిన రహదారి విస్తరణ పథకాల కు కూడా శంకుస్థాపన చేయడం జరుగుతుంది. మాణా నుండి మాణా పాస్ (ఎన్ హెచ్07) వరకు మరియు జోశీ మఠ్ నుండి మలారీ (ఎన్ హెచ్107 బి) వరకు.. ఈ రెండు రహదారి విస్తరణ పథకాలు మన సరిహద్దు ప్రాంతాల కు అన్ని రుతువుల లో రహదారి సంధానాన్ని అందించే దిశ లో మరొక అడుగు గా నిలవనుంది. కనెక్టివిటీ ని పెంచడానికి తోడు, ఈ ప్రాజెక్టు లు వ్యూహాత్మక దృష్టి కోణం లో చూసినా కూడా ను ప్రయోజనక కరం కానున్నాయి. కేదార్ నాథ్, ఇంకా బద్రినాథ్ లు అత్యంత ముఖ్యమైన హిందూ పుణ్యక్షేత్రాల లో ఒకటి గా ప్రసిద్ధికెక్కాయి. ఈ ప్రాంతం సిఖ్కుల కు ఆరాధ్య తీర్థయాత్ర స్థలం అయినటువంటి హేమ్ కుండ్ సాహిబ్ కు కూడా నిలయం గా ఉంది. ఈ ప్రాంతాల లో ఆరంభం అవుతున్న కనెక్టివిటీ ప్రాజెక్టు లు ధార్మిక ప్రాముఖ్యం కలిగిన స్థలాల లో మౌలిక సదుపాయాల ను మెరుగుపరిచాలన్న, ఆయా క్షేత్రాల కు చేరుకోవడాన్ని సులభఃతరం చేయాలన్న ప్రధాన మంత్రి యొక్క నిబద్ధత ను చాటిచెప్పనున్నాయి.
కేంద్ర క‌ర‌వు భ‌త్యం 6% పెంపు

కేంద్ర ప్ర‌భుత్వ ఉద్యోగుల‌కు, పింఛ‌నుదారుల‌కు మూల‌వేత‌నంలో చెల్లిస్తున్న క‌ర‌వు భత్యాన్ని (డీఏ) కేంద్ర ప్ర‌భుత్వం 6% మేర‌కు పెంచింది. ప్ర‌ధాని శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశంలో దీనికి సంబంధించి నిర్ణ‌యం తీసుకున్నారు. ఈ పెంపుతో ప్ర‌స్తుతం 113 శాతంగా ఉన్న క‌ర‌వుభ‌త్యం 119 శాతానికి చేరుకుంది. ఈ పెంపు 2015, జులై 1 నుంచి అమ‌లు కానుంది. డీఏ పెంపుద‌ల‌తో దాదాపు 50 ల‌క్ష‌ల మంది ఉద్యోగులు, 56 ల‌క్ష‌ల మంది పింఛ‌నుదారుల‌తో క‌లిపి మొత్తం కోటి మందికిపైగా ప్ర‌యోజ‌నం పొంద‌నున్నారు. ప్ర‌భుత్వం ప్ర‌తి ఆరు నెల‌ల‌కు ఒక‌సారి క‌ర‌వు భ‌త్యాన్ని స‌మీక్షిస్తుంది. 2015, జులై 1 నుంచి కేంద్ర ప్ర‌భుత్వ ఉద్యోగుల‌కు క‌ర‌వు భ‌త్యం, పింఛ‌నుదార్ల‌కు క‌ర‌వు ప‌రిహారం (డీఆర్‌) అద‌న‌పు కిస్తీ (ఇన్‌స్టాల్‌మెంట్‌)ని విడుద‌ల చేసేందుకు మంత్రివ‌ర్గం ఆమోదం తెలిపింది. ఆరో కేంద్ర వేత‌న సంఘం (సీపీసీ) సిఫార్సుల మేర‌కు ఆమోదించిన సూత్రం ప్ర‌కారం దీన్ని పెంచారు. డీఏ, డీఆర్ రెండింటి మొత్తంతో ఖ‌జానాపై ఏటా రూ.6,655.14 కోట్ల భారం ప‌డుతుంది. 2015-16 ఆర్థిక సంవ‌త్స‌రంలో 8 నెల‌ల కాలానికి (జులై, 2015 నుంచి ఫిబ్ర‌వ‌రి, 2016 వ‌ర‌కు) రూ.4,436 కోట్ల భారం ప‌డుతుంది. ప్ర‌భుత్వం గ‌త ఏప్రిల్‌లో 6% మేర‌కు క‌ర‌వు భ‌త్యాన్ని పెంచింది. మూల వేత‌నం నిష్ప‌త్తి మేర‌కు డీఏను చెల్లిస్తారు.
మాస్కో లో ఐఎస్ఆర్ఒ టెక్నిక‌ల్ లియెజోన్ యూనిట్ కు ఆమోదం తెలిపిన మంత్రివ‌ర్గం

ర‌ష్యా లోని మాస్కో లో ఐఎస్ఆర్ఒ టెక్నిక‌ల్ లియెజోన్ యూనిట్ (ఐటిఎల్‌యు)ను ఏర్పాటు చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఆర్థిక‌ప‌ర‌మైనటువంటి అంతస్సూచ‌న‌లు: ర‌ష్యా లోని మాస్కో లో ఐటిఎల్‌యు కు జీతాలు, కార్యాల‌య ఖర్చులు, అద్దె, ప‌న్ను లు త‌దిత‌రాల కు ప్ర‌తి ఒక్క సంవత్సరాని కి దాదాపు గా ఒక‌టిన్న‌ర కోట్ల రూపాయ‌లు మేర‌కు స‌రాస‌రి వ్య‌యం అవుతుందని భావిస్తున్నారు. వివరాలు: మాస్కో లోని ఐఎస్ఆర్ఒ టెక్నిక‌ల్ లియెజోన్ యూనిట్ (ఐటిఎల్‌యు) ఐఎస్ఆర్ఒ (‘ఇస్ రో’) యొక్క కార్య‌క్ర‌మాల‌ కు సంబంధించిన ల‌క్ష్యాల ను సాధించ‌డం కోసం వివిధ అంశాల పై స‌కాలం లో చొర‌వ‌లు తీసుకొనేందుకు ర‌ష్యా తో మ‌రియు ఇరుగు పొరుగు దేశాల తో ప్ర‌భావ‌శీల‌మైనటువంటి సాంకేతిక స‌మ‌న్వ‌యాన్ని ఏర్పర‌చుకోవ‌డానికి తోడ్పడుతుంది. ఇస్ రో నుండి ఐటిఎల్‌యు కు పంపే లియజోన్ ఆఫీస‌ర్ ఆయా దేశాల లో ప‌రిశోధ‌కులు, ప్ర‌భుత్వ ఏజెన్సీ లు మ‌రియు ప‌రిశ్ర‌మ‌ల తో తాము జ‌రిపే స‌మావేశాల ఫ‌లితం గా ప‌రిశోధ‌న మ‌రియు సాంకేతిక విజ్ఞానం లోను, ఇత‌ర తుది ఫ‌లితాల తాలూకు సాంకేతిక స‌మాచారాన్ని స‌మ‌కూర్చుతారు. అంతేకాక అంత‌రిక్ష సాంకేతిక విజ్ఞానం రంగం లో ప్ర‌స్తుతం అమ‌ల‌వుతున్న స‌హ‌కారపూర్వక ద్వైపాక్షిక కార్య‌క్ర‌మాల కు కూడా మ‌ద్ద‌తు ను ఇవ్వ‌డం తో పాటు తమకు నివేదించిన‌టువంటి అంశాల పైన ఇస్ రో త‌ర‌ఫున క్రియాశీలం గానూ వ్య‌వ‌హ‌రిస్తారు. లాభాలు: ప‌ర‌స్ప‌ర స‌మ‌న్వ‌యం అవ‌స‌ర‌ప‌డే ఫ‌లితాల‌ ను సాధించ‌డం కోసం ర‌ష్యా మ‌రియు ఇరుగు పొరుగు దేశాల లోని స్పేస్ ఏజెన్సీస్‌ తో/ప‌రిశ్ర‌మ‌ల తో ఇస్ రో స‌హ‌క‌రించ గ‌లుగుతుంది. ఇస్ రో యొక్క గ‌గ‌న్‌యాన్ కార్య‌క్ర‌మాని కి రోద‌సి లో ప్రాణ స‌మ‌ర్ధ‌న‌ కు అత్య‌వ‌స‌ర‌మైన‌టువంటి కీల‌క‌మైన సాంకేతిక‌త‌ల లో కొన్నింటిని అభివృద్ధి ప‌ర‌చ‌వ‌ల‌సిన మ‌రియు ప్ర‌త్యేక స‌దుపాయాల ను స్థాపించ‌వ‌ల‌సిన అవ‌స‌రం ఎంత‌యినా ఉంది. మాన‌వ స‌హిత గ‌గ‌న్‌యాన్ కార్య‌క్ర‌మ ల‌క్ష్యాన్ని నెర‌వేర్చుకోవ‌డం కోసం నిర్దేశించుకొన్న 2022వ సంవ‌త్స‌రం ఆగ‌స్టు 15వ తేదీ గ‌డువు ను దృష్టి లో పెట్టుకొని, నిర్దిష్ట రంగాల లో ఇప్ప‌టికే త‌మ సాంకేతిక శ‌క్తియుక్తుల ను నిరూప‌ణ చేసుకొన్న‌టువంటి అంత‌ర్జాతీయ అంత‌రిక్ష సంస్థ‌ల వ‌ద్ద నుండి సాంకేతిక స‌హ‌కారాన్ని పొంద‌డం వివేక‌వంత‌మైన చ‌ర్య అవుతుంది. అంత‌రిక్ష‌యాన సామ‌ర్ధ్యాన్ని క‌లిగివున్నటువంటి దేశాల లో ర‌ష్యా ఒక దేశం కావ‌డం తో, సంబంధిత వివిధ రంగాల లో ర‌ష్యా తో విస్తృత స్థాయి లో స‌హ‌కారాన్ని నెర‌పాల‌ని త‌ల‌పోశారు. అమ‌లు సంబంధిత వ్యూహం: ఐటిఎల్‌యు మాస్కో కార్యాల‌యాన్ని ఇస్ రో నుండి డెప్యుటేశన్ పై ‘‘కౌన్సెల‌ర్ (స్పేస్)’’ హోదా తో పంప‌బ‌డిన‌టువంటి ఒక ఐఎస్ఆర్ఒ శాస్త్రవేత్త/ఇంజినీర్ నిర్వ‌హిస్తారు. ఇక స్థానికం గా ప‌ని లోకి తీసుకొనే సిబ్బంది ఈ కార్యాల‌య విధుల‌ లో స‌హ‌క‌రిస్తారు. ఈ ప్ర‌క్రియ ను ఆమోదం ల‌భించిన తేదీ నుండి ఆరు నెల‌ల లోప‌ల పూర్తి చేయాల‌ని ఓ ప్ర‌ణాళిక ను సిద్ధం చేసుకోవ‌డమైంది. ప్ర‌భావం: లియెజోన్ ఆఫీస‌ర్లు ఆయా దేశాల లోని ప‌రిశోధ‌కులు, ప్ర‌భుత్వ ఏజెన్సీ లు మ‌రియు ప‌రిశ్ర‌మ‌ల తో తాము జ‌రిపిన స‌మావేశాల నుండి అందే ఫ‌లితాలను, అలాగే ప‌రిశోధ‌న మ‌రియు సాంకేతిక విజ్ఞానం ల‌లో చోటుచేసుకొనే ప‌రిణామాల తాలూకు సాంకేతిక స‌మాచారాన్ని స‌మ‌కూర్చుతారు. వారు రోద‌సి విజ్ఞాన రంగం లో ఇప్ప‌టికే అమ‌ల‌వుతున్న స‌హ‌కారపూర్వక ద్వైపాక్షిక కార్య‌క్ర‌మాల కు కూడా మ‌ద్ద‌తు ను అందిస్తారు. అంతేకాక త‌మ‌కు నివేదించిన‌టువంటి వ్య‌వ‌హారాల లో ఐఎస్ఆర్ఒ త‌ర‌ఫున క్రియాశీలం గా వ్య‌వ‌హ‌రిస్తారు కూడా.
టెలికాం కమిషన్ పార్ట్ టైమ్ సభ్యులుగా నీతి ఆయోగ్ ముఖ్య కార్యనిర్వహణాధికారిని నియమించేందుకు కేంద్ర మంత్రిమండలి ఆమోదం

టెలికాం కమిషన్ పార్ట్ టైమ్ సభ్యులుగా నీతి (నేషనల్ ఇన్స్టిట్యూషన్ ఫర్ ట్రాన్స్ఫార్మింగ్ ఇండియా) ఆయోగ్ ముఖ్య కార్యనిర్వహణాధికారిని నియమించే ప్రతిపాదనకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ పదవిలో ఇదివరకు ప్రణాళికా సంఘం కార్యదర్శి ఉండే వారు. ప్రస్తుతం ప్రణాళికా సంఘాన్ని ఎత్తివేశారు. ప్రభుత్వానికి సలహాలు, సూచనలు ఇచ్చే బాధ్యతను నిర్వహిస్తున్న నీతి ఆయోగ్ ముఖ్య కార్యనిర్వహణాధికారి టెలికాం కమిషన్ సమావేశాలలో పాలు పంచుకోవడం వల్ల కమిషన్ చర్చలకు ప్రాముఖ్యం చేకూరుతుంది. పూర్వ రంగం భారత ప్రభుత్వం 1989 ఏప్రియల్ 11న చేసిన ఒక తీర్మానం ద్వారా టెలికాం కమిషన్ ను ఏర్పాటు చేసింది. టెలీ కమ్యూనికేషన్లకు సంబంధించిన అన్ని రంగాలలోనూ త్వరిత గతిన అభివృద్ధిని సాధించడం కోసం తగిన పరిపాలన పరమైన, విత్త పరమైన అధికారాలను టెలీకాం కమిషన్ కు ఇచ్చారు. ప్రణాళికా సంఘాన్ని రద్దు చేయడం కన్నా ముందు, టెలికాం కమిషన్ ను ఒక ఛైర్మన్ (టెలీ కమ్యూనికేషన్ల విభాగ కార్యదర్శి), నలుగురు పూర్తి కాలపు సభ్యులు (ఫైనాన్స్, ప్రొడక్షన్, సర్వీసెస్, టెక్నాలజీ ఈ నాలుగింటి నుంచి ఒక్కొక్క సభ్యులు) మరో నలుగురు పార్ట్ టైమ్ సభ్యులు (ఎలక్ట్రానిక్స్ & ఇన్ఫర్మేషన్ టెక్నాలజీ విభాగం, ఆర్థిక వ్యవహారాల విభాగం, ప్రణాళికా సంఘం, ఇండస్ట్రియల్ పాలసీ & ప్రమోషన్ విభాగం.. ఈ నాలిగింటి నుంచి ఒక్కొక్క కార్యదర్శి ) తో ఏర్పాటు చేశారు. ప్రణాళికా సంఘాన్ని రద్దు చేసి ఆ స్థానంలో నీతి ఆయోగ్ ను ప్రవేశపెట్టాక టెలికాం కమిషన్ లో కేవలం ముగ్గురు పార్ట్ టైమ్ సభ్యులు మిగిలారు. ప్రభుత్వానికి సలహాలు, సూచనలు ఇచ్చే బాధ్యతను నిర్వహిస్తున్న నీతి ఆయోగ్ సీఈఓ ను టెలికాం కమిషన్ చర్చలకు విలువను జోడించడానికి ఆ కమిషన్ కు పార్ట్ టైమ్ సభ్యులుగా వేయవలసిన అవసరముందని భావించారు.
ఇతర వెనుకబడిన తరగతుల ఉప వర్గీకరణ అంశాన్ని పరిశీలించేందుకు ఏర్పాటైన కమిషన్ పదవీకాలాన్ని పొడిగించేందుకు ఆమోదం తెలిపిన మంత్రివర్గం

ఇతర వెనుకబడిన తరగతుల ఉప వర్గీకరణ అంశాన్ని పరిశీలించేందుకు ఏర్పాటైన కమిషన్ పదవీకాలాన్ని పన్నెండు వారాల పాటు అంటే, 2018 ఏప్రిల్ 2వ తేదీ వరకు, పొడిగించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. వివిధ సంబంధిత వర్గాలతో కమిషన్ సంప్రదింపులను జరిపిన అనంతరం ఇతర వెనుకబడిన తరగతుల ఉప వర్గీకరణ అంశంపై ఒక సమగ్రమైన నివేదికను సమర్పించేందుకు ఈ పొడిగింపు వీలు కల్పిస్తుంది. రాష్ట్రపతి ఆమోదం తీసుకొని 2017 అక్టోబర్ 2వ తేదీ న రాజ్యాంగ 340 అధికరణంలో భాగంగా ఈ కమిషన్ ను ఏర్పాటు చేయడం జరిగింది. చైర్ పర్సన్ పదవీబాధ్యతలు స్వీకరించిన నాటి నుండి పన్నెండు వారాల లోపల కమిషన్ తన నివేదికను సమర్పించాలని స్పష్టంగా నిర్ణయించడమైంది. ఒక విస్తృతమైనటువంటి నివేదికను సిద్ధం చేయడం కోసం విశాలమైన సమాచార రాశిని పరిశీలించవలసివున్న కారణంగాను, అందుకు సమయం పడుతుందన్న కారణంగాను కమిషన్ తన పదవీకాలాన్ని పన్నెండు వారాల పాటు పొడిగించవలసిందని అభ్యర్థించింది. పూర్వరంగం: జస్టిస్ (రిటైర్డ్) శ్రీమతి రోహిణి నాయకత్వం వహిస్తున్న కమిషన్ 2017 అక్టోబర్ 11 వ తేదీ నాడు పనిచేయడం మొదలుపెట్టింది. అప్పటి నుండి ఇతర వెనుకబడిన తరగతుల వారికి (ఒబిసి లకు) రిజర్వేషన్ ను కలిగివున్న అన్ని రాష్ట్రాలు/యుటి ల తోను, రాష్ట్ర వెనుకబడిన తరగతుల కమిషన్ ల తోను ఈ కమిషన్ సమావేశమైంది. ఇతర వెనుకబడిన తరగతుల వారికి చెందిన కేంద్ర జాబితాలో చేర్చిన కులాలు సముదాయాల లో రిజర్వేషన్ తాలూకు ప్రయోజనాల పంపకంలో అసమానత ఏమైనా జరిగిందేమో నిర్ధరించే దృష్టితో గత మూడు సంవత్సరాల కాలంలో ఉన్నత విద్య కోర్సుల లోకి ఒబిసి ల ప్రవేశాలకు సంబంధించిన సమాచారాన్ని ఇవ్వవలసిందిగా 197 ఉన్నత విద్య సంస్థలను కమిషన్ కోరింది; అలాగే, గడచిన మూడేళ్ల లో ప్రభుత్వ విభాగాలు, ప్రభుత్వ రంగ బ్యాంకులు మరియు ఆర్థిక సంస్థలతో పాటు సిపిఎస్ ఇ లలో ప్రభుత్వ ఉద్యోగాలలో ఒబిసి వ్యక్తుల నియామకాలకు సంబంధించిన సమాచారాన్ని కూడా కమిషన్ కోరింది.
ప్ర‌ధాన మంత్రి శ్రీ న‌రేంద్ర మోదీకి “రవాణా మరియు కమ్యూనికేషన్ ల” పై ఆలోచనలను సమర్పించిన కార్యదర్శుల బృందం

ప్రధాన మంత్రి శ్రీ నరేంద్ర మోదీ అందించిన ప్రోత్సాహం స్ఫూర్తితో, పరిపాలనకు సంబంధించిన వివిధ రంగాలలో పరివర్తనను ఆవిష్కరించే దిశగా భారత ప్రభుత్వానికి చెందిన కార్యదర్శుల బృందం ఈ రోజు వారి వారి రెండో విడత ఆలోచనలను సమర్పించడం మొదలుపెట్టింది. ఒకటో విడతలో 2016 జనవరిలో ఎనిమిది సమర్పణలను నివేదించడమైంది. ఈసారి ఆ తరహాలో తొమ్మిది సమర్పణలను నివేదించారు. ఈ రోజు, ఒకటో బృందం “రవాణా మరియు కమ్యూనికేషన్ ల” రంగాలపై వారి అభిప్రాయాలను నివేదించారు. ఈ సందర్భంగా కేంద్ర మంత్రులు, ఇంకా నీతి ఆయోగ్ కు చెందిన అధికారులు కూడా పాలుపంచుకొన్నారు.